

Pravna fakulteta

Komisija za tutorstvo

Poljanski nasip 2

1000 Ljubljana

Na podlagi 12. člena Pravilnika o sistemu tutorstva na Pravni fakulteti Univerze v Ljubljani (v nadaljevanju: PF UL), komisija za tutorstvo (v nadaljevanju: komisija) objavlja

**NAKNADNI RAZPIS ZA TUTORJE NA PRAVNI FAKULTETI UNIVERZE V LJUBLJANI ZA ŠTUDIJSKO LETO 2020/21**

**1. Predmet razpisa**

Predmet razpisa je izbor tutorjev, ki jim komisija na podlagi razpisa prizna sposobnost za izvajanje tutorskega dela v študijskem letu 2020/21.

Razpisujejo se mesta za:

* ***za predmetnega tutorja pri predmetu Gospodarsko pravo in Civilno pravo ter***
* ***za tutorja za študente s posebnimi potrebami***

V primeru premajhnega števila prijav za tutorje za tuje študente si Komisija za tutorstvo pridržuje pravico, da predmetnim tutorjem pri predmetih z večjim številom tutorjev za omejeno časovno obdobje (na začetku študijskega leta) naloži pomoč omejenemu številu tujih študentov (največ dvema).

# 2. Pogoji in kriteriji za izbor

Na razpis se lahko prijavijo kandidati, ki bodo v študijskem letu 2020/21 vpisani vsaj v 2. letnik 1. stopnje študija na PF UL.

Kandidati, ki se prijavljajo na razpisano mesto za predmetno tutorstvo, morajo pri tutoriranem predmetu, za katerega se prijavljajo, izkazati najmanj oceno 8.

Pri izboru predmetnih tutorjev bodo imeli prednost kandidati, o katerih bo nosilec predmeta podal pozitivno mnenje, študenti, ki so tutorsko delo opravljali že v preteklem študijskem letu in bili ocenjeni pozitivno ter študenti, ki bodo v tekočem študijskem letu navzoči v Sloveniji (ne bodo na izmenjavi).

Pri izboru tutorjev za študente s posebnimi potrebami imajo prednost kandidati, ki jim je samim priznan tak status.

**3. Dokumentacija**

V prijavi na razpis mora kandidat jasno navesti, na katero razpisano mesto se prijavlja.

Prijava na razpis mora vsebovati:

* pravilno izpolnjeno in podpisano prijavnico, ki je priložena razpisu,
* izpis ocen iz študentskega informacijskega sistema,
* življenjepis in
* motivacijsko pismo s kratko obrazložitvijo prijave na razpisano mesto tutorja.

**4. Izbirni postopek**

Postopek se vodi v skladu z določbami Pravilnika o sistemu tutorstva na PF UL.

**5. Rok in način oddaje prijav**

***Rok za zbiranje prijav je četrtek, 1. oktober 2020.***

Prijave, vložene po poteku prijavnega roka, bo komisija zavrgla.

Prijava šteje za popolno, če vsebuje vse zahtevane priloge in podatke, ki jih določa ta razpis.

Kandidati, ki ne bodo oddali popolne prijave, bodo pozvani k dopolnitvi prijave. Če kandidati prijave ne bodo dopolnili v roku, določenem v zahtevi za dopolnitev prijave, bo komisija njihove prijave zavrgla.

Kandidati pošljejo prijavno dokumentacijo po pošti na naslov: Pravna fakulteta, Referat za 1. in 2. stopnjo, Poljanski nasip 2, 1000 LJUBLJANA s pripisom »Prijava za tutorstvo«.

Ljubljana, 24. 9. 2020 doc. dr. Aleš Novak

 Predsednik komisije za tutorstvo